[{"text_idx": "#000000", "text": "Vaatasin hiljuti u\u0308hte webinari holistiline veterinaar Karen Shaw Beckeri ja Rodney Habib\u2019iga, kus nad ra\u0308a\u0308kisid muuhulgas veterinaaria miinuspoolest ehk kuidas veterinaaridele tegelikult toitumist u\u0308ldse ei o\u0303petata. Lisaks muuhulgas miks on vajalik loomset proteiini vahetada, misasi on vahelduv paastumine ja miks see lemmikute puhul soovitatav on. On mitmeid uuringuid, mis to\u0303estavad, et eluea pikendamine toiduga on vo\u0303imalik ning seda olenemata mida su lemmik so\u0308o\u0308b (kuiv, ma\u0308rg, toores vo\u0303i kombo). Ku\u0308ll aga endiselt nad ro\u0303hutavad, et tuleb ja\u0308lgida tooraine kvaliteeti ning et peaksid eelistama inimtoidu kvaliteeti nii toidu kui ka maiuste puhul. Kuigi ma olen viimased 3 aastat ennast tohutult koerte toitumise teemal harinud, sain siit ka enda jaoks nii mo\u0303ndagi uut ja huvitavat. Ja kindlasti proovin nii mo\u0303negi asja enda koerte peal a\u0308ra. Toon allpool a\u0308ra kokkuvo\u0303tte ra\u0308a\u0308gitust, igau\u0308ks saab siis ise otsustada mille vo\u0303tab endaga kaasa ja mida mitte."}, {"text_idx": "#000001", "text": "Enne kui ma laskun sellesse, mida Karen Shaw Becker veterinaaria kohta ra\u0308a\u0308kis, tuletan meelde, et ta on o\u0303ppinud veterinaar ehk ta ra\u0308a\u0308kis sellest, mida temale on o\u0303petatud. Mul puudub info selle kohta, et kas Eestis veterinaare o\u0303petatakse oluliselt teisiti. Aga la\u0308heme asja juurde."}, {"text_idx": "#000002", "text": "Karen Shaw Becker u\u0308tleb, et meditsiin tervikuna funktsioneerib reaktiivse haiguse mudelil ehk siis meditsiinis oodatakse kuni keha \u201ckatki la\u0308heb\u201d ning siis u\u0308ritavad arstid seda kokku lappida. On teada, et veterinaarias koerte rakud hakkavad katki minema juba va\u0308ga noorelt (2-3 aasta vanuselt). Ehk siis 2-3 aasta vanuse koera puhul on juba na\u0308ha ma\u0308rke rakkude degeneratsioonist."}, {"text_idx": "#000003", "text": "Uuringud pu\u0308u\u0308avad kindlaks teha kas on mingi geneetiline hulk rakke, mis vo\u0303imaldavad osadel koertel elada eriti kaua. Lisaks kas on keskkonnast tulenevaid faktoreid ning kas eluea pikendamine on seotud toidu, keskkonna vo\u0303i toitainetega. Dr. Becker u\u0308tleb, et ko\u0303ik need ma\u0308ngivad rolli, aga tema jaoks seisneb ko\u0303ige suurem frustratsioon selles, et arste ei o\u0303petata vastavalt. Seeto\u0303ttu ei oska arstid o\u0303petada oma kliente ehk loomaomanikke ning seega ei oska loomaomanik ellu viia strateegiaid ennetamaks oma lemmiku keha lagunemist."}, {"text_idx": "#000004", "text": "Muuhulgas to\u0303i ta va\u0308lja aspekti, et isegi kui loomaomanik sooviks ra\u0308a\u0308kida veterinaariga kas toidust vo\u0303i ravimitest, siis reeglina ei saa omanik sealt va\u0308ga palju abi ega no\u0303u. U\u0308ldiselt soovitatakse otsida ta\u0308iendavat infot toote kohta tootja kodulehelt."}, {"text_idx": "#000005", "text": "Dr. Becker u\u0308tleb, et suur erinevus inimmeditsiini ja veterinaaria vahel on endiselt (ainus ja\u0308rgi ja\u0308a\u0308nud tervise ja heaolu professionaalide grupp), kes siiani propageerivad ta\u0308ielikult ultrato\u0308o\u0308deldud toidu so\u0308o\u0308mist su\u0308nnist kuni surmani. Sisuliselt toidame me oma lemmikuid ainult kiirtoiduga (kahjuks reeglina ka veel madala kvaliteediga) ning loodame nende tervist selle abil edendada."}, {"text_idx": "#000006", "text": "Paljusid veterinaare ei ole korrektselt koolitatud meid aitama toitumise teemal, aga see ei ole veterinaari viga. Viga on hoopis veterinaaride koolitamises."}, {"text_idx": "#000007", "text": "Dr. Becker u\u0308tleb, et kui sa oled oma koerale andnud u\u0308hte ja sama toitu (ehk pole vahetanud ka loomset proteiini) 2,5 aastat, siis on sinu koera mikrobioom uskumatult kitsas ja ebatervislik. Koertel, kes so\u0308o\u0308vad terve elu u\u0308hte ja sama toitu, on du\u0308sbioos (mikrofloora tasakaaluha\u0308ire). Lisaks on neil va\u0308ga u\u0308ksluine ja ebatervislik sisikond ning neil on ka soolestikuprobleemid. Muuhulgas lisanduvad nendele nahaprobleemid, kroonilised allergiad, diabeet, u\u0308lekaalu probleemid. Ko\u0303ik on seotud sellega, et me toidame neid u\u0308he ja sama toiduga terve elu!"}, {"text_idx": "#000008", "text": "Dr. Becker u\u0308tleb, et hakka oma koerale vaikselt tutvustama va\u0308rsket toitu ning ja\u0308lgi va\u0308ljaheitelt millise kiirusega sa seda teha saad. Va\u0308rsked lisandid aitavad mitmekesistada mikrobioomi."}, {"text_idx": "#000009", "text": "Muuhulgas on teada, et koerad, kes on elanud ko\u0303ige kauem (u\u0308le 20 aasta) said va\u0308hemalt 50/50 segu va\u0308rske, terve ja elus toiduga."}, {"text_idx": "#000010", "text": "Mikrobioloog Tim Spector u\u0308tles, et ta ei suuda va\u0308lja mo\u0303elda halvemat otsust u\u0308ksko\u0303ik millise imetaja puhul, kui andmaks neile u\u0308hte ja sama toitu pikka aega. Ometigi seda me teeme oma koerte ja kasside puhul. Ta u\u0308tleb, et sellisel juhul ongi loogiline, et meie lemmikutel on soolestiku probleemid. Ku\u0308ll aga ta u\u0308tleb, et soolestiku probleemid on ko\u0303igest ja\u0308a\u0308ma\u0308e tipp. Sest see ko\u0303ik kokku muudab meie lemmikud altiks kiiremale vananemisele."}, {"text_idx": "#000011", "text": "Lisaks tuleb siinkohal ma\u0308ngu tooraine kvaliteet \u2013 enamus toorainet on reeglina ta\u0308is glu\u0308fosaati ja mu\u0308kotoksiine. Ehk toit vs so\u0308o\u0308t. Nimelt on lemmikloomatoit tegelikult so\u0308o\u0308t ning sellele kehtivad loomaso\u0308o\u0308da no\u0303udmised. Loomaso\u0308o\u0308da no\u0303udmised on oluliselt madalamad kui inimtoidule esitatavad no\u0303udmised. Lisaks loomaso\u0308o\u0308t ei ole inimesele tarbimiseks heaks kiidetud. Seega, kui su lemmiku toidu puhul ei ole va\u0308lja toodud, et tegemist on inimtoidu kvaliteediga toorainest valmistatud toiduga, toidad sa oma lemmikut so\u0308o\u0308daklassi materjalidega. See toob juurde raskemetallide probleemi, glu\u0308fosaadi probleemi, glu\u0308katsiooni lo\u0303pptoote probleemi ning lisaks ka lipoksu\u0308datsiooni probleemi toodetes."}, {"text_idx": "#000012", "text": "Dr. Becker u\u0308tleb, et mida rohkem to\u0308o\u0308deldud see toit on, seda rohkem on vaja kasutada su\u0308nteetilisi mineraale ja vitamiine. Autori ma\u0308rkus \u2013 pea meeles, et mida kehvem on tooraine, seda rohkem on vaja seda to\u0308o\u0308delda, et ha\u0308vitada potentsiaalseid patogeene. Su\u0308nteetiliste mineraalide ja vitamiinide probleem seisneb selles, et kui seda peaks kogemata saama liiga palju, siis see vo\u0303ib su lemmikule halba teha. Seega oli nende soovitus pigem eelistada toite, mida on va\u0308hem to\u0308o\u0308deldud, sest sisaldavad va\u0308hem su\u0308nteetilisi aineid. Selliseks on ka nt ku\u0308lmpressitud toit."}, {"text_idx": "#000013", "text": "Nad u\u0308tlesid, et kui sul pa\u0308riselt ei ole rahaliselt vo\u0303imalik oma lemmikule muud anda peale kuivtoidu, siis kasuta a\u0308ra koledaks la\u0308inud va\u0308rske kraam, mis sul ku\u0308lmkapis on. Nendeks on nt pehmeks la\u0308inud mustikad, kole kapsaleht, porgandi otsad, mida sa ise ei so\u0308o\u0308. Koera jaoks ei ole absoluutselt vahet kui ilus see va\u0308rske kraam on. Ainsad, mida koertele anda ei tohi:"}, {"text_idx": "#000014", "text": "sibula perekonda kuuluvad viljad (ainsaks erandiks on ku\u0308u\u0308slauk o\u0303igetes kogustes)"}, {"text_idx": "#000015", "text": "Autori ma\u0308rkus \u2013 toorena andes lihtsalt pu\u0308reeri need a\u0308ra, sest selliselt lo\u0303hustad taimerakku u\u0308mbritseva tselluloosi, mida koer ise teha ei suuda. Lisaks pea meeles, et kuni 25% kuivtoidust vo\u0303id ilma probleemideta asendada toorega (liha, kala, organid, puu- ja ko\u0308o\u0308giviljad) ilma, et peaksid ja\u0308lgima tasakaalustatud aspekti."}, {"text_idx": "#000016", "text": "Uuring \u2013 rohelised risto\u0303ielised ko\u0308o\u0308giviljad ning oranz\u030cid ko\u0308o\u0308giviljad 3 korda na\u0308dalas koerale va\u0308hendasid po\u0303ieva\u0308hi tekkimise vo\u0303imalust vahemikus 70-90%!"}, {"text_idx": "#000017", "text": "Teine uuring tehti 20% kuivtoidu asendamisel va\u0308rske kraamiga. Mo\u0303o\u0303deti haiguse markereid nagu homotsu\u0308steiin ja metioniin ning nad na\u0308gid markerite kukkumist alates 20% va\u0308rske kraami lisamisel. Po\u0303letikumarkerite alanemine oli lausa 300% ning seda ko\u0303igest 20% kuivtoidu asendamisel va\u0308rske kraamiga. Eluea pikendamine on igal juhul seotud po\u0303letikuga koera kehas, seega po\u0303letikumarkerite alandamine on u\u0308lioluline."}, {"text_idx": "#000018", "text": "Koerad ja hundid on geneetiliselt nii sarnased, et nad vo\u0303ivad omavahel ristuda. Kuni 100 aastat tagasi, kui tuli va\u0308lja esimene kuivtoit, koerad jahtisid, so\u0303id mida iganes farmer talle ette viskas, nad ilmselt so\u0303id va\u0308ga palju pru\u0308gi ehk mida iganes nad kusagilt leidsid. Ku\u0308ll aga ei olnud neil kunagi toitumisgraafikut. Tuhandeid aastaid on koertel olnud tsu\u0308klilised so\u0308o\u0308misharjumused, mis ei olnud kunagi seotud konkreetse kellaajaga. Koerad jahtisid, so\u0303id, kui jaht o\u0303nnestus ehk nad said saagi ka\u0308tte ning siis nad paastusid. Nad ei so\u0308o\u0308nud hommikuso\u0308o\u0308ki, lo\u0303unat ja o\u0303htuso\u0308o\u0308ki. Peale korralikku so\u0308o\u0308ki koerad paastusid ehk puhkasid ning seedisid allaneelatud toitu."}, {"text_idx": "#000019", "text": "Metaboolselt toimub kehas to\u0303sine maagia paastumise ajal. See nimelt on AINUS aeg, kui koera keha saab puhata, taastuda ja ennast parandada (so\u0308o\u0308gikordade vahepeal). Probleem on selles, et koerad so\u0308o\u0308vad siis, kui omanikud su\u0308u\u0308a annavad. Neil on hommikuso\u0308o\u0308k, lo\u0303una, o\u0303htuso\u0308o\u0308k, siis ennelo\u0303una sna\u0308kk ja pa\u0308rastlo\u0303unane sna\u0308kk ja siis veel magamamineku sna\u0308kk. Sisuliselt koerad tarbivad kaloreid pa\u0308evas 10-12 tundi! See ta\u0308hendab, et nende keha eritab insuliini 10-12 tundi pa\u0308evas ning seal ongi osa probleemist, mis on seotud kroonilise loomade tervise langusega. Nad on nimelt pidevas kortisooli ja insuliini vabanemise tsu\u0308klis."}, {"text_idx": "#000020", "text": "Iga kord, kui sa annad oma koerale midagi su\u0308u\u0308a (u\u0308ksko\u0303ik kui va\u0308ikese asja), toimub glu\u0308koosi to\u0303us ning insuliini vabanemine."}, {"text_idx": "#000021", "text": "Kuldsete retriiveritega on la\u0308bi viidud 12 aasta pikkune uuring, kus koertele anti 25% va\u0308hem kaloreid pa\u0308evas. Tulemuseks oli see, et keskmiselt elasid need koerad vahemikus 1,5 kuni 2 aastat kauem!"}, {"text_idx": "#000022", "text": "Koerad, kes kaaluvad alla 2,25 kilogrammi, peaksid so\u0308o\u0308ma iga pa\u0308ev, aga teiste koerte puhul vo\u0303ib vabalt mo\u0303ni pa\u0308ev vahele ja\u0308a\u0308ma. Tekita oma koerale n-o\u0308 so\u0308o\u0308mise aken, kuna see on sisseehitatud paast. Proovi anda oma koerale ko\u0303ik pa\u0308eva kalorid 8 tunnise ajaakna sees. Seega ja\u0308a\u0308b u\u0308leja\u0308a\u0308nud 16 tundi kehal puhkamiseks, taastumiseks ja enda parandamiseks. Autofaagia ning kogu see maagia on vajalik selleks, et va\u0308hendada rakkude vananemist."}, {"text_idx": "#000023", "text": "Koerad reeglina jahtisid korra pa\u0308evas ning seda kindlasti pigem pa\u0308eva teises pooles. Koerad ei ole suured hommikuso\u0308o\u0308gi so\u0308o\u0308jad. Seega, kui su koer ei taha hommikuso\u0308o\u0308ki su\u0308u\u0308a, siis austa tema fu\u0308sioloogiat!"}, {"text_idx": "#000024", "text": "Maiused \u2013 kas ja millised?"}, {"text_idx": "#000025", "text": "Dr. Becker on resoluutne \u2013 maiustest unusta a\u0308ra ko\u0303ik suure su\u0308sivesikusisaldusega maiused. Need on ta\u0308is va\u0308rv- ja sa\u0308ilitusaineid, lisaks sisaldavad palju su\u0308nteetilist ja muuhulgas ka maitsetugevdajaid. Need ei anna su koerale toitaineliselt mitte midagi juurde ning metaboolselt viivad nad su koera u\u0308he sammu vo\u0303rra tagasi. Isegi, kui sa toidad oma lemmikut ainult kuivtoiduga, siis a\u0308ra kuluta raha kehvade maiuste peale ning kindlasti mitte midagi supermarketist. Selle asemel anna oma koerale midagi ku\u0308lmkapist \u2013 madala glu\u0308keemilise indeksiga ko\u0308o\u0308giviljad vo\u0303i mustikad."}, {"text_idx": "#000026", "text": "Maiuste puhul ja\u0308lgi, et ei oleks kasutatud valgendavaid tooteid nagu na\u0308iteks titaandioksiid (autori ma\u0308rkus \u2013 augustis 2022 keelati see toode inimtoidus a\u0308ra, aga lemmikloomatoodetes on see endiselt sees, sh hambapastas!). Titaandioksiidi on muuhulgas pressitud kontides (inglise keeles rawhide), hambageelides ning samuti veterinaarretseptiga toidud (sisuliselt vo\u0303ib seda olla igal pool)."}, {"text_idx": "#000027", "text": "Dr. Becker u\u0308tles, et pea meeles, et maiused on mo\u0303eldud ahvatlema sind, mitte sinu lemmikut, sest sina ju ostad neid! Seega, kui see maius tundub sulle ahvatlev (na\u0308eb va\u0308lja nagu peekon), siis ole ettevaatlik ja ku\u0308si ku\u0308simusi!"}, {"text_idx": "#000028", "text": "Otsi maiuseid, mis sisaldavad u\u0308ht koostisainet \u2013 lamba kops, veise kops, kanafilee, ja\u0308nese ko\u0303rvad jne. Need on va\u0308ga head ko\u0303rge proteiinisisaldusega maiused. Senikaua kuni sa suudad ko\u0303iki koostisaineid va\u0308lja ha\u0308a\u0308ldada, sa tead, mida see teeb ning sa tead selle pa\u0308ritolu, vo\u0303id sa julgelt neid maiuseid anda."}, {"text_idx": "#000029", "text": "Mind ennast pani kogu see info va\u0308hemalt mo\u0303tlema. Kuigi ma annan oma koertele toorest, siis va\u0308rsket taimset kraami annan ma neile selgelt liiga va\u0308he ja selles osas plaanin ma ennast parandada. Samuti u\u0308ritan ma edaspidi nende pa\u0308evase kaloraaz\u030ci tarbimise mahutada 8 tunnisesse ajaaknasse. Ja vo\u0303ib-olla ma isegi kunagi olen valmis proovima va\u0308hendada nende pa\u0308evast kaloraaz\u030ci normi 25% (ta\u0308na ma veel ei ole)."}, {"text_idx": "#000030", "text": "Ma olen alati arvamusel, et meie lemmikud elavad niigi va\u0308he, seega kui mul on va\u0308ikeste ja ohutute sammudega vo\u0303imalik nende eluiga kasvo\u0303i aasta vo\u0303rra pikendada, siis ma seda kindlasti ka teen."}, {"text_idx": "#000031", "text": "Ma mo\u0308o\u0308nan, et kuivtoit on mugav variant. Lisaks mitme suure koera puhul ka rahakotiso\u0303bralik lahendus (isegi kui ostad parimast toorainest valmistatud toitu). Ko\u0303ik, kellele tundub, et ca 100 eurot on koeratoidu eest palju, siis tehke va\u0308ike arvestus. Arvutage va\u0308lja kui kaua te selle toiduga hakkama saate ning mis tuleb 1 kuu toidukulu. Siis teisenda see keskmisele inimese kaalule (u\u0308ldiselt 60 kilo) ning siis mo\u0303tle kas sa ise saad u\u0308hes kuus selle raha eest so\u0308o\u0308nuks. Meie lemmikute toit ei peaks ammu enam maksma oluliselt va\u0308hem, kui meie enda toit, sest on nad ju meie pereliikmed ja so\u0303brad. Ja ma olen kindel, et sa ei taha tegeleda 5-6 vo\u0303i 8 aasta pa\u0308rast terviseprobleemidega, mis nii emotsionaalselt kui ka finantsiliselt va\u0308ga kurnav on."}, {"text_idx": "#000032", "text": "Meie poolt mu\u0308u\u0308davad maiused on ko\u0303ik pa\u0308rit Euroopast ehk meie valikust ei leia kindlasti tooteid, mis on pa\u0308rit Hiinast ning milliste toodetega on muideks Rodney Habib oma koera neerud kunagi a\u0308ra rikkunud (teadmatusest). Lisaks meie enda koerad on alati esimesed testijad ning kuna ko\u0303ik kolm sakslast on parajalt pirtsakad, siis ei la\u0308he meie valikusse tooted, mida need koerad heaks ei kiida. Lisaks ja\u0308lgime alati ka ise toodete kvaliteeti (lo\u0303hn ja va\u0308rvus) ning kui avastamegi mingi anomaalia, siis vo\u0303tame kohe ka tootjaga u\u0308hendust."}, {"text_idx": "#000033", "text": "Meie eesma\u0308rgiks on pakkuda lemmikutele pa\u0308riselt naturaalseid, puhtaid ja hea kvaliteediga tooteid \u2013 nii toit kui maiused ning seela\u0308bi aidata va\u0308hendada lemmikute terviseprobleeme."}, {"text_idx": "#000036", "text": "Vesi \u2013 kui palju peaks koer jooma?"}, {"text_idx": "#000037", "text": "Kas sina oled kunagi mo\u0303elnud kui suurt rolli ma\u0308ngib vesi sinu lemmiku elus? Kas sinu lemmik joob piisavalt vett vo\u0303i... Loe edasi"}, {"text_idx": "#000038", "text": "Mul on parasjagu ka\u0308sil Eva Selhubi raamat \"Stressijuhtimise ka\u0308siraamat\" ning seeto\u0303ttu mo\u0303tlesin, et uurin kas stress kimbutab ka meie lemmikuid... Loe edasi"}, {"text_idx": "#000039", "text": "Minu poisid jumaldavad toorest kala, eriti just kilu vo\u0303i ra\u0308ime. O\u0303nneks on ta\u0308naseks poes mu\u0308u\u0308gil ka ku\u0308lmutatud kujul ra\u0308im, seega... Loe edasi"}, {"text_idx": "#000040", "text": "Avokaado \u2013 koertele ohutu ja kasulik!"}, {"text_idx": "#000041", "text": "Mingil veidral po\u0303hjusel on avokaado va\u0308ga tihti kategoriseeritud kui koerale ohtlik ko\u0308o\u0308givili. Mina lugesin juba ammu avokaado ohutusest ning muuhulgas... Loe edasi"}, {"text_idx": "#000043", "text": "S\u030cokolaad ning kui ohtlik see koerale on?"}, {"text_idx": "#000044", "text": "Ilmselt ei tule kellelegi u\u0308llatusena, et s\u030cokolaad on meie lemmikutele ohtlik ning olenevalt kogusest vo\u0303ib see olla lemmiku jaoks lausa... Loe edasi"}, {"text_idx": "#000045", "text": "Koerad ja ilutulestik on iga aastavahetuse teema. Paljude omanike jaoks on nimelt aastavahetus ning sellele eelnevad jo\u0303ulud paras peavalu, kuna... Loe edasi"}, {"text_idx": "#000046", "text": "Kas mu koeral vo\u0303ib olla ka\u0308rnto\u0303bi?"}, {"text_idx": "#000047", "text": "Ka\u0308rnto\u0303vest ra\u0308a\u0308gitakse palju aga enamus sellega ise kokku ei puutu. Viimasel ajal on aga tulnud pa\u0308ris palju hoiatusi, et lisaks... Loe edasi"}, {"text_idx": "#000048", "text": "Ra\u0308nivetikapulbrit teatakse enamasti kui parasiitide to\u0303rjujana, aga sellel on veel paar head kasutusvo\u0303imalust. Ra\u0308nivetikapulber on mittetoksiline looduslik aine, mis on... Loe edasi"}, {"text_idx": "#000049", "text": "GMO ja glu\u0308fosaat lemmiku toidus"}, {"text_idx": "#000050", "text": "GMO'st koera vo\u0303i kassitoidus ei ra\u0308a\u0308gita just u\u0308leliia tihti. Minu jaoks on see veidi nagu elevant keset tuba, me teame,... Loe edasi"}, {"text_idx": "#000051", "text": "Iga koer va\u0308a\u0308rib tu\u0304kikest luksust oma pa\u0308eva!"}]